Document ID: 32006R1723

PADOMES REGULA (EK) Nr. 1723/2006
(2006. gada 20. novembris),
ar ko Regulu (EK) Nr. 379/2004 groza attiecībā uz tarifu kvotu apjoma palielinājumu dažiem zvejniecības produktiem 2006. gadam
(Dokuments attiecas uz EEZ)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 26. pantu,
ņemot vērā Komisijas priekšlikumu,
tā kā:
(1)
Lai nodrošinātu dažu zvejniecības produktu pietiekamu piegādi Kopienas apstrādes rūpniecības uzņēmumiem, ar Padomes Regulu (EK) Nr. 379/2004 (2004. gada 24. februāris), ar ko atver autonomas Kopienas tarifu kvotas atsevišķiem zvejniecības produktiem laikposmam no 2004. gada līdz 2006. gadam un paredz to pārvaldību (1), ir noteiktas autonomas Kopienas tarifu kvotas.
(2)
Dažās dalībvalstīs apstrādes rūpniecības uzņēmumi saskaras ar nopietnām grūtībām, nodrošinot sev dažu zvejniecības produktu pietiekamas piegādes no Kopienas. Lai pārvarētu izejvielu trūkumu, nozarē izmanto produktu aizstājējus, kuru izcelsme ir trešās valstīs.
(3)
Tāpēc ir lietderīgi dažiem produktiem palielināt tarifu kvotu apjomus, kas Regulā (EK) Nr. 379/2004 noteikti laikposmam no 2006. gada 1. janvāra līdz 31. decembrim.
(4)
Tādēļ Regula (EK) Nr. 379/2004 būtu attiecīgi jāgroza,
IR PIEŅĒMUSI ŠO REGULU.
1. pants
Regulas (EK) Nr. 379/2004 pielikumu attiecībā uz kvotām laikposmam no 2006. gada 1. janvāra līdz 31. decembrim groza šādi:
a)
tarifu kvotas 09.2759 apjoms ir 70 000 tonnu;
b)
tarifu kvotas 09.2761 apjoms ir 20 000 tonnu;
c)
tarifu kvotas 09.2770 apjoms ir 8 000 tonnu;
d)
tarifu kvotas 09.2785 apjoms ir 40 000 tonnu;
e)
tarifu kvotas 09.2790 apjoms ir 5 500 tonnu;
f)
tarifu kvotas 09.2794 apjoms ir 10 000 tonnu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 20. novembrī

Labels: 3
6